कपिल शर्मा के शो पर 'Rajesh Arora' की धमाकेदार वापसी,  दर्शक हो गए लोट-पोट, देखें Video  
राजेश अरोड़ा के किरदार की वापसी
कपिल शर्मा ने इस किरदार से लोगों को खूब हंसाया है
कपिल के इस वीडियो को खूब देखा जा रहा है
कपिल शर्मा (Kapil Sharma) अपने कॉमेडी शो 'द कपिल शर्मा शो' (The Kapil Sharma Show) के साथ छोटे पर्दे पर वापसी कर चुके हैं. अपने पुराने अंदाज में फिर से वो दर्शकों को लोट-पोट कर रहे हैं. कपिल शर्मा (Kapil Sharma) के शो ने टीआरपी में भी धूम मची है. 'द कपिल शर्मा शो' (The Kapil Sharma Show) के सभी कलाकार शो के मेहमानों के साथ-साथ दर्शकों को खूब हंसा रहे हैं. यही वजह है कि कपिल शर्मा के शो को लोग खूब पसंद कर रहे हैं. कपिल शर्मा (Kapil Sharma) के शो पर अगला मेहमान कौन होगा इसके बारे में तो अभी पता नहीं चल सका है, लेकिन सोनी टीवी ने अपने ऑफिशियल इंस्टाग्राम अकाउंट पर इस शो का प्रोमो शेयर किया है. इस प्रोमो को देखकर अंदाजा लगाया जा सकता है कि इस बार के एपिसोड में दर्शक हंस-हंसकर लोट-पोट होने वाले हैं.
 
A post shared by Sony Entertainment Television (@sonytvofficial) on Jan 15, 2019 at 5:30am PST

कपिल शर्मा (Kapil Sharma) इस प्रोमो में अपने पुराने किरदार राजेश अरोड़ा के रूप में नजर आ रहे हैं और बच्चा यादव बने कीकू शारदा की खिंचाई कर रहे हैं. इस वीडियो में कपिल शर्मा, कीकू शारदा के अलावा मशहूर कॉमेडियन भारती सिंह (Bharti Singh) भी नजर आ रही हैं. सोनी टीवी द्वारा शेयर किए गए इस प्रोमो में हंसी का भरपूर डोज है. जब प्रोमो इतना मजेदार नजर आ रहा है तो जाहिर सी बात है कि एपिसोड भी मजेदार ही होगा. इस शो के पिछले एपिसोड में शॉटगन के नाम से मशहूर शत्रुघ्न सिन्हा (Shatrughan Sinha) अपनी पत्नी पूनम सिन्हा (Poonam Sinha) के साथ नजर आए थे.
 
Want to know Shatrughan Ji and Poonam Ji's secret to a happy married life? Find out tonight on #TheKapilSharmaShow at 9:30 PM! @KapilSharmaK9@trulyedward@kikusharda@haanjichandan@Krushna_KAS@bharti_lalli@sumona24@RochelleMRao@shatrugansinha@shatrugansinhapic.twitter.com/jCuX0JHwrX

कपिल शर्मा (Kapil Sharma) के शो 'द कपिल शर्मा शो' (The Kapil Sharma) में शत्रुघ्न सिन्हा ने अपनी शादी और अमिताभ बच्चन से जुड़े कई राज खोले थे. उन्होंने कहा था कि अमिताभ बच्चन ने उन्हें सलाह दी थी कि शादी के बाद बीबी के बोलने से पहले आइ एम सॉरी बोलते रहना चाहिए. उनकी इस बात को सुनकर वहां मौजूद सारे दर्शक खूब हंसे थे. शत्रुघ्म सिन्हा वाले एपिसोड को लोगों  ने खूब पसंद किया था. इस बार भी उम्मीद है कि कपिल शर्मा अपने नए एपिसोड से लोगों को खूब गुदगुदाएंगे.